Brady Austin

Brady Austin (sündinud 16. juunil 1993 Bobcaygeonis Ontario provintsis) on Kanada jäähokimängija, kes mängib kaitsjana Saksamaa kõrgliigaklubis Kölner Haie.

Aastatel 2009–2014 mängis ta Ontario Hockey League'is, esmalt kaks hooaega Erie Ottersis, seejärel kaks hooaega Belleville Bullsis ja lõpuks viimane hooaeg London Knightsis.

2012. aastal valis Buffalo Sabres ta NHL-i draftis 192. valikuna. 2014. aasta mais sõlmis ta Sabresiga kolmeaastase lepingu. Hooajal 2014–15 asus ta mängima American Hockey League'is (AHL) Sabresi tütarklubis Rochester Americans. NHL-is tegi ta debüüdi 20. märtsil 2017 mängus Detroit Red Wingsi vastu. Pärast seda osales ta NHL-is veel neljas mängus. Hooajal 2017/18 mängis ta AHL-i klubis Cleveland Monsters ning valiti 2018. aastal AHL-i tähtede mängule.

Hooaja 2018/19 alguses asus ta mängima AHL-i klubis Stockton Heat. 2018. aasta detsembris sõlmis ta lepingu Taani kõrgliigaklubiga Esbjerg Energy."Sidste skud i bøssen hos Energy: Ottende udlænding hentes ind". jv.dk. 2.12.2018. Vaadatud 29.4.2022

Hooajal 2019/20 mängis ta Tšehhi kõrgliigaklubis Kladno Rytíři ning oli sel hooajal Tšehhi kõrgliigas resultatiivseim kaitsemängija (18+25). 2020. aasta mais sõlmis ta üheaastase lepingu KHL-i klubiga Nižni Novgorodi Torpedo."ЛУЧШИЙ ЗАЩИТНИК ЧЕШСКОЙ ЭКСТРАЛИГИ ПОПОЛНИЛ «ТОРПЕДО»". hctorpedo.ru. 18.5.2020. Vaadatud 29.4.2020 2021. aasta juulis liitus ta Soome kõrgliigaklubiga Tappara, kellega tuli hooajal 2021/22 Soome meistriks.

2022. aasta juulis sõlmis ta üheaastase lepingu Kölner Haiega.

 Viited 

 Välislingid 
 Brady Austin NHL.com lehel
 Brady Austin hockeydb.com lehel

Kategooria:Kanada jäähokimängijad
Kategooria:Buffalo Sabresi mängijad
Kategooria:Tappara mängijad
Kategooria:Kölner Haie mängijad
Kategooria:Sündinud 1993